
Parengto sprendimo projekto tikslas ir uždaviniai.
Parengto sprendimo projekto tikslas – suteikti humanitarinę pagalbą Ukrainos Respublikos Chmelnyckio miestui dėl Rusijos federacijos karinių veiksmų.
Dabartinis sprendimo projekte aptariamų klausimų reguliavimas.
Lietuvos Respublikos vietos savivaldos įstatymas, Lietuvos Respublikos vystomojo bendradarbiavimo ir humanitarinės pagalbos įstatymas, Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašas, patvirtintas Lietuvos Respublikos Vyriausybės 2014 m. kovo 26 d. nutarimu Nr. 278 „Dėl valstybės ir savivaldybių institucijų ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašo patvirtinimo“, Šiaulių miesto savivaldybės institucijos ir įstaigų vystomojo bendradarbiavimo veiklos įgyvendinimo ir humanitarinės pagalbos teikimo tvarkos aprašas, patvirtintas Šiaulių miesto savivaldybės tarybos 2022 m. balandžio 7 d. sprendimo Nr. T-74 „Dėl humanitarinės pagalbos suteikimo“.
Šiaulių miesto savivaldybėje gautas Ukrainos Respublikos Chmelnyckio miesto, su kuriuo yra sudaryta Bendradarbiavimo sutartis, mero 2025 m. rugsėjo 25 d. humanitarinės pagalbos prašymas Nr. G-8005 „Dėl įrangos suderinamumo“. Vystomojo bendradarbiavimo ir humanitarinės pagalbos teikimo komisija, patvirtinta Savivaldybės mero 2025 m. rugsėjo 26 d. potvarkiu Nr. M-1336 „Dėl vystomojo bendradarbiavimo ir humanitarinės pagalbos teikimo komisijos sudarymo”, įvertinusi humanitarinės pagalbos prašymo pagrįstumą, gautą Lietuvos Respublikos užsienio reikalų ministerijos 2025 m. rugsėjo 25 d. rekomendaciją Nr. G-8020, posėdžio 2025 m. spalio 3 d. protokolu Nr. VM-343 nusprendė teikti Šiaulių miesto savivaldybės merui rekomendaciją teikti humanitarinę pagalbą Ukrainos Respublikos Chmelnyckio miestui.
Priėmus Šiaulių miesto savivaldybės tarybos sprendimą, būtų sudaryta sutartis su Lietuvos Raudonojo Kryžiaus draugija dėl reabilitacinės įrangos (5 funkcinių įrenginių bei 8 specializuotų priedų civilių gyventojų sveikatos priežiūrai reabilitacijos centre ir miesto ligoninėje) teikimo Ukrainos Respublikos Chmelnyckio miestui.
Sprendimo projekte numatytos naujos teisinio reglamentavimo nuostatos.
Sprendimo projekte naujų teisinio reglamentavimo nuostatų nenumatyta.
Priėmus sprendimą, galimos pasekmės (teigiamos, neigiamos).
Teigiamos – bus suteikta humanitarinė pagalba Ukrainos Respublikos Chmelnyckio miestui dėl Rusijos federacijos sukelto karo Ukrainoje. Neigiamos – nenumatomos.
Priėmus sprendimą, keičiami ar pripažįstami negaliojančiais teisės aktai. 
Priėmus šį sprendimą, teisės aktai nebus keičiami.
Sprendimui įgyvendinti reikalingi priimti papildomi teisės aktai.
Priėmus šį sprendimą, nereikalinga priimti papildomų teisės aktų.
Sprendimui įgyvendinti reikalingos lėšos. 
Humanitarinės pagalbos suteikimui lėšos yra suplanuotos Strateginiame veiklos plane, papildomai lėšų nereikia.
Sprendimo projekto antikorupcinis vertinimas.
Pridedama Antikorupcinio vertinimo pažyma.
Sprendimo projektą parengė. 
Šiaulių miesto savivaldybės Civilinės saugos ir teisėtvarkos skyriaus Civilinės saugos poskyris. Tiesioginis rengėjas: Civilinės saugos ir teisėtvarkos skyriaus Civilinės saugos poskyrio vyriausiasis specialistas Pijus Maskolaitis, tel. +370 41 596 286.

